**Ежы Папялушка** (польск.: Jerzy Popiełuszko; 14 верасня 1947, Акопы, гміна Сухаволя, Падляскае ваяводства — 19 кастрычніка 1984, каля Улацлаўка) — польскі каталіцкі святар, звязаны з «Салідарнасцю», капелан рабочых, быў забіты функцыянерамі Службы Бяспекі (СБ). Блаславёны.

Біяграфія
---------

Нарадзіўся ў 1947 годзе, скончыў духоўную семінарыю ў Варшаве. У 1972 годзе быў пасвечаны на святара кардыналам Стэфанам Вышынскім. Падчас забастовак у 1980 годзе займаўся душпастырскай апекай у асяроддзі працаўнікоў Варшавы (спавядаў, правіў літургіі падчас страйку ў Гуце-Варшава).

Лічыўся адным з духоўных пастыраў арганізацыі «Салідарнасць». Публічна крытыкаваў камуністычную ўладу, адкрыта выступаў у абарону правоў чалавека і захавання ідэалаў «Салідарнасці» (літургіі за Бацькаўшчыну ў парафіі Св. Станіслава Косткі ў Варшаве падчас ваеннага становішча). 19 кастрычніка 1984 года ксёндз Папялушка быў выкрадзены функцыянерамі СБ, жорстка закатаваны і ўтоплены ў Вісле.

Сёння яго магіла знаходзіцца ля касцёлу Св. Станіслава Косткі ў варшаўскім раёне Жалібож.

Памяць
------

Працэс беатыфікацыі ксяндза Папялушкі афіцыйна пачаўся 8 лютага 1997 года ў касцёле Св. Станіслава Косткі, а дыяцэзіяльны этап працэсу скончыўся дакладна чатыры гады пазней. Затым з 3 мая 2001 года пачалася праца Кангрэгацыі па справах кананізацыі, якая ў 2002 годзе выдала пастанову пра сапраўднасць працэсу. 19 снежня 2009 года быў аб’яўлены дэкрэт Папы Рымскага Бенедыкта XVI пра яго пакутніцтва. Беатыфікацыю прызначылі на 6 чэрвеня 2010 года ў Варшаве.

Фільмы пра Папялушку знялі: ў 1988 годзе Агнешка Голанд — «To Kill a Priest» («Забіць святара») і ў 2009 годзе Рафал Вячынскі — «Popiełuszko. Wolność jest w nas» («Папялушка. Свабода ўнутры нас»).

13 кастрычніка 2009 года быў узнагароджаны Ордэнам Белага Арла. У 2009 годзе, на 25-аю гадавіну смерці святара, Польская Пошта выпусціла марку 1,55 злотага з яго выявай.

* Помнік ксяндзу Папялушцы ў Беластоку
* 
* 
*

Зноскі
------

1. 1 2  Jerzy Popiełuszko // GCatholic.org — 1997.<a href='https://wikidata.org/wiki/Track:Q25932135'></a>
2. ↑  *Schäfer J.* Jerzy Popieluszko // Ökumenisches Heiligenlexikon — 1998.<a href='https://wikidata.org/wiki/Track:Q296584'></a>
3. ↑  Jerzy Popiełuszko // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>
4. ↑  Ewa K. Czaczkowska, *Jan Paweł II i ks. Jerzy na ołtarze w 2010 r.*(недаступная спасылка) // rp.pl, 21.12.2009  (польск.)
5. ↑  Postanowienie Prezydenta Rzeczypospolitej Polskiej z dnia 13 października 2009 r. *o nadaniu orderu*, M.P. Nr 28, poz. 314 Архівавана 1 мая 2015. //  (польск.)
6. ↑  *Znaczki wprowadzone do obiegu w okresie: 30.09 — 31.12 2009r.:* Архівавана 8 сакавіка 2010. // poczta-polska.pl  (польск.)

Літаратура
----------

* Milena Kindziuk, *Ksiądz Jerzy Popiełuszko*. Axel Springer, ISBN 978-83-7558-255-0.

Спасылкі
--------

* Інфармацыйны партал Інстытуту нацыянальнай памяці Архівавана 9 жніўня 2013.  (англ.)  (польск.)
* Pra Papiałušku pa našamu

|  |  |
| --- | --- |
| ⚙️   Тэматычныя сайты | MusicBrainz |
| Слоўнікі і энцыклапедыі | Britannica (онлайн) · Brockhaus · Notable Names Database |
| Генеалогія і некрапалістыка | Find a Grave · WikiTree · IPSB: jerzy-aleksander-popieluszko-1947-1984-blogoslawiony-ksiadz-wiesz · Geni.com |
| 

| Нарматыўны кантроль |
| --- |
| BAV: ADV12023364 · BIBSYS: 90109782 · BNF: 12041610g · CiNii: DA15182058 · CONOR: 176909923 · GND: 118747940 · GTAA: 142871 · ISNI: 0000 0001 0923 3925 · LCCN: n85019203 · NDL: 00621309 · NKC: jn20040226017 · NLA: 35611477 · NLP: A11809474 · NTA: 071568050 · NUKAT: n94001117 · SUDOC: 028616693 · VIAF: 89727493 |

 |